wenn me freud dra het, cha me au mit 48kHz ufnäh, oder sogar mit 96kHz.. höcheri samplerate bringe´s aber  nur bi ganz hochfrequänte tön, zum bispiel hihats oder so.. dört hört me scho e enorme unterschied..  dr vorteil vom metall pop schutz isch, das me en ohni problem putze cha und so d´hygiene stimmt, isch doch aber voll dr witz...  sunsch tönts genau glich..  @cityofgold: vo sälbr bastle rot i ab, ussert me het freud an sälbr bastletem.. abr jo, bim kaufte isch praktisch, dass me so ne flexible schwanehals mit extra befestigung für dr mic stand het, zum dr popschutz richtig positioniere..  sunsch bi soundkarte giz enormi unterschiede.. dr priis vo minere dörf i gar nit nenne, aber i cha sage, das es billigi A/D- D/A Wandler git wie au ganz tüüri und zwüsche drin gits au ganz vihli type... und me merkt unterschiede... und au Op amps (d´vrstärker bauteil in dr elektronik) sin völlig vrschiede, so nimmt bispiels wiis behringer dört extrem billigi, wo sich die tüüre härsteller gar nit erlaube chönnte für ihres image, will do gits no krasseri unterschiede in priis und qualität..  so als  tip, lieber uf die eint oder ander funktion vrzichte, defür suuberi elektronik.. und do muess me sich halt uf renomierti härsteller vrloh. jede wo mol e mackie und nächhär e behringer in de händ kha het, weiss vo was i red...  und wär sich nit alles 2-3mol kaufe will, dä legt sich ins züg mit büecher und allem drum und dra und informiert sich am beste sälbr, als sich uf aightgenossen vrloh. und denn muess  me halt mol geduld zeige und spare defür!    peace zämä und vihl spass mit dr liebe Elektronik..